લાહોરઃ પાકિસ્તાનમાં 25મી જુલાઈના રોજ લોકસભાની ચૂંટણી યોજાનાર છે. ત્યારે ચૂંટણી પહેલાં જ પાકિસ્તાનમાં રાજકીય માહોલ ગરમાયો છે. ભ્રષ્ટાચાર મામલે વડાપ્રધાન પદ ગુમાવનાર નવાઝ શરીફ શુક્રવારે પાકિસ્તાન પરત ફરી રહ્યા છે. અહેવાલો મુજબ લાહોર એરપોર્ટ પર પહોંચતાની સાથે જ નવાઝ શરીફ અને એમની દીકરી મરિયમની ધરપકડ કરી લેવામાં આવશે. જણાવી દઈએ કે નવાઝ શરીફ પોતાની બીમાર પત્નીના ઈલાજ માટે તેમને લંડન લઈ ગયા હતા. હવે તેઓ લંડનથી પાકિસ્તાન પરત ફરી રહ્યા છે. દરમિયાન તેમણે વિમાનમાંથી જ પોતાના દેશ માટે એક સંદેશ આપ્યો છે અને લોકોનું સમર્થન માંગ્યું છે.